Slowenië bring sy musiekkultuur na SA | Netwerk24
Slowenië bring sy musiekkultuur na SA
17 Februarie 2017 14:00
Lede van die Sloweense koor Carmina Slovenica. Die koor kom Sondag vir vyf konserte en werksessies in Suid-Afrika aan. Die Carmina Slovenica-koor se oogmerk op ’n kort besoek aan Suid-Afrika is die bekendstelling van Slowenië se musiekkultuur. Dit sal in werksessies en uitvoerings in Pretoria, Potchefstroom, Bloemfontein, Kaapstad en by die Drakensbergse Seunskoorskool geskied. Die koor pas die Attacca-program toe wat die afgelope tien jaar reeds mense deur musiek op die hoogste kunsvlak byeenbring. Attacca handhaaf nie net die Sloweense koorsangtradisie nie, maar verryk dit deur ensembles uit verskillende dele van die wêreld te betrek. Sukses is al in Australië, Maleisië, Amerika, Frankryk, Suid-Afrika en Bulgarye behaal.Hoewel die program sterk fokus op kontemporêre Sloweense musiek, sluit dit nie ander eras uit nie. In die koor se konserte sal gehore musiek deur die kontemporêre Sloweense komponiste Lojze Lebic, Jakob Jež, Marjan Šijanec, Alojz Srebotnjak en Uroš Krek hoor. Hierbenewens sal werke uit die internasionale koorrepertorium ook uitgevoer word.Carmina Slovenica se toerprogram is soos volg: * 19 Februarie om 18:00, Musaion, Universiteit van Pretoria;* 21 Februarie om 19:00, Konservatoriumsaal, Noordwes-Universiteit, Potchefstroom; * 23 Februarie om 18:00, Brebnerskoolsaal, Bloemfontein; * 25 Februarie om 19:00, Ken McKenzie-ouditorium, Winterton, Drakensberg;* 28 Februarie om 19:00, Hugo Lambrechts-ouditorium, Kaapstad. Meer Stories
‘Reus in musiekwêreld’ in SA sterf
Tegnologie vir klavierlesse ingespan
Met se ‘Faust’ ’n diaboliese kragtoer